CELEX: 32022D1205
Language: sl
Date: 2022-07-12 00:00:00
Title: Izvedbeni sklep Komisije (EU) 2022/1205 z dne 12. julija 2022 o odobritvi metod za ocenjevanje za razvrščanje prašičjih trupov na Danskem in razveljavitvi Odločbe 2009/12/ES (notificirano pod dokumentarno številko C(2022) 4784) (Besedilo v danskem jeziku je edino verodostojno)

13.7.2022   
               
               
                  SL
               
               
                  Uradni list Evropske unije
               
               
                  L 186/21
               
            
         IZVEDBENI SKLEP KOMISIJE (EU) 2022/1205
         z dne 12. julija 2022
         o odobritvi metod za ocenjevanje za razvrščanje prašičjih trupov na Danskem in razveljavitvi Odločbe 2009/12/ES
         
            
               (notificirano pod dokumentarno številko C(2022) 4784)
            
         
         (Besedilo v danskem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 20, prvi odstavek, točka (p), Uredbe,
         ob upoštevanju naslednjega:
         
                     (1)
                  
                  
                     Člen 10 Uredbe (EU) št. 1308/2013 določa, da se lestvica Unije za razvrščanje prašičjih trupov uporablja v skladu s točko B Priloge IV k navedeni uredbi. Oddelek B.IV, točka 1, Priloge IV k navedeni uredbi določa, da se za razvrščanje prašičjih trupov delež pustega mesa oceni z metodami za ocenjevanje, ki jih odobri Komisija, da se odobrijo le statistično potrjene metode za oceno, ki temeljijo na fizikalnih meritvah enega ali več anatomskih delov prašičjega trupa, in da mora biti za odobritev metod za ocenjevanje statistična napaka pri oceni znotraj najvišjega dovoljenega odstopanja. Navedeno odstopanje je opredeljeno v delu A, točka 1, pododstavek 2, Priloge V k Delegirani uredbi Komisije (EU) 2017/1182 (2).
                  
               
                     (2)
                  
                  
                     Z Odločbo Komisije 2009/12/ES (3) je bila odobrena uporaba sedmih metod za ocenjevanje prašičjih trupov na Danskem.
                  
               
                     (3)
                  
                  
                     Spremembe metod ali naprav za ocenjevanje ne bi smele biti dovoljene, razen če se izrecno ne dovolijo z izvedbenim sklepom Komisije.
                  
               
                     (4)
                  
                  
                     Danska je Komisijo prosila, naj umakne odobritev metod „Klassificeringscenter (KC)“, „Uni-Fat-O-Meater (Unifom)“, „Fully automatic ultrasonic equipment (AutoFOM 1)“ in „Updated fully automatic ultrasonic equipment (AutoFOM DK)“.
                  
               
                     (5)
                  
                  
                     Poleg tega je Komisijo prosila, naj odobri dve novi metodi, in sicer „Fully automatic ultrasonic equipment (AutoFOM IV)“ in „ročna metoda (ZP)“. Danska je v ta namen v protokolu, kot je določen v členu 11(3) Delegirane uredbe (EU) 2017/1182, predložila podroben opis preskusa z razkosanjem in navedla načela, na katerih temeljijo te nove metode, rezultate preskusa z razkosanjem in enačbe za ocenjevanje deleža pustega mesa.
                  
               
                     (6)
                  
                  
                     Danska je Komisijo prosila tudi, naj odobri posodobljene enačbe za tri metode („Fat-O-Meater/Manuel Klassificering (FOM/MK)“, „Fat-O-Meater II (FOM II)“ in „Automatic ultrasound instrument (AutoFOM III)“), ki so že odobrene z Odločbo 2009/12/ES za ocenjevanje prašičjih trupov na njenem ozemlju.
                  
               
                     (7)
                  
                  
                     Pregled navedene prošnje je pokazal, da so izpolnjeni pogoji in minimalne zahteve za odobritev dveh novih metod za ocenjevanje in posodobitev enačb za druge tri, kot je določeno v delu A Priloge V k Delegirani uredbi (EU) 2017/1182. Zato bi bilo treba na Danskem te metode in enačbe za ocenjevanje odobriti.
                  
               
                     (8)
                  
                  
                     Zaradi jasnosti in pravne varnosti bi bilo treba Odločbo 2009/12/ES razveljaviti.
                  
               
                     (9)
                  
                  
                     Ukrepi iz tega sklepa so v skladu z mnenjem Odbora za skupno ureditev kmetijskih trgov –
                  
               SPREJELA NASLEDNJI SKLEP:
         
            Člen 1
            Za razvrščanje prašičjih trupov na Danskem se v skladu z oddelkom B.IV, točka 1, Priloge IV k Uredbi (EU) št. 1308/2013 odobri uporaba naslednjih metod za ocenjevanje:
            
                        (a)
                     
                     
                        naprava, imenovana „Automatic ultrasound instrument (AutoFOM III)“, in z njo povezane metode za oceno, ki so podrobno opredeljene v delu I Priloge k temu sklepu;
                     
                  
                        (b)
                     
                     
                        naprava, imenovana „Fully automatic ultrasonic equipment (AutoFOM IV)“, in z njo povezane metode za oceno, ki so podrobno opredeljene v delu II Priloge k temu sklepu;
                     
                  
                        (c)
                     
                     
                        naprava, imenovana „Fat-O-Meater/Manuel Klassificering (FOM/MK)“, in z njo povezane metode za oceno, ki so podrobno opredeljene v delu III Priloge k temu sklepu;
                     
                  
                        (d)
                     
                     
                        naprava, imenovana „Fat-O-Meater II (FOM II)“, in z njo povezane metode za oceno, ki so podrobno opredeljene v delu IV Priloge k temu sklepu;
                     
                  
                        (e)
                     
                     
                        „ročna metoda (ZP)“ z ravnilom in z njo povezane metode za oceno, ki so podrobno opredeljene v delu V Priloge k temu sklepu.
                     
                  
         
            Člen 2
            Spremembe odobrenih metod ali naprav za ocenjevanje iz člena 1 niso dovoljene, če niso izrecno odobrene z izvedbenim sklepom Komisije.
         
         
            Člen 3
            Odločba 2009/12/ES se razveljavi.
         
         
            Člen 4
            Ta sklep je naslovljen na Kraljevino Dansko.
         
         
            V Bruslju, 12. julija 2022
            
               
                  Za Komisijo
               
               Janusz WOJCIECHOWSKI
               
                  član Komisije
               
            
         
         
            (1)  UL L 347, 20.12.2013, str. 671.
         
            (2)  Delegirana uredba Komisije (EU) 2017/1182 z dne 20. aprila 2017 o dopolnitvi Uredbe (EU) št. 1308/2013 Evropskega parlamenta in Sveta v zvezi z lestvicami Unije za razvrščanje trupov goved, prašičev in ovac ter sporočanjem tržnih cen nekaterih kategorij trupov in živih živali (UL L 171, 4.7.2017, str. 74).
         
            (3)  Odločba Komisije 2009/12/ES z dne 19. decembra 2008 o odobritvi metod za razvrščanje prašičjih trupov na Danskem (UL L 6, 10.1.2009, str. 83).
      
      
         
            PRILOGA
            METODE ZA OCENJEVANJE ZA RAZVRŠČANJE PRAŠIČJIH TRUPOV NA DANSKEM
            DEL I
            
               Automatic ultrasound instrument (AutoFOM III)
            
            
                     
                        1.
                     
                     
                        Pravila iz tega dela se uporabljajo, kadar se razvrščanje prašičjih trupov opravi z napravo, imenovano „Automatic ultrasound instrument (AutoFOM III)“.
                     
                  
                     
                        2.
                     
                     
                        Naprava je opremljena s šestnajstimi ultrazvočnimi pretvorniki s frekvenco 2 MHz (Frontmatec), med katerimi je obratovalna razdalja 25 mm. Podatki, dobljeni z ultrazvokom, vsebujejo meritve debeline hrbtne slanine, debeline mišic in pripadajočih parametrov. Rezultati meritev se s pomočjo naprave preračunajo v ocenjeni delež pustega mesa.
                     
                  
                     
                        3.
                     
                     
                        Vsebnost pustega mesa trupa se izračuna po naslednjih enačbah:
                        
                                    (a)
                                 
                                 
                                    za samice in kastrirane prašiče:
                                    Y = 72,37797649 + (R2P1 x –0,35013939) + (R2P4 x 0,20785366) + (R2P5 x –0,44928653) + (R2P8 x –0,38095230) + (R2P9 x –0,46950184) + (R2P10 x –0,69871531) + (R2P15 x –0,14912761) + (R4P3 x 0,06461598) + (R4P6 x –0,05431414);
                                 
                              
                                    (b)
                                 
                                 
                                    za cele samce prašičev:
                                    Y = 78,75696993 + (R2P1 x –0,79436326) + (R2P4 x –0,38023008) + (R2P5 x –0,78847225) + (R2P8 x –0,30711330) + (R2P9 x –0,83062854) + (R2P10 x –0,49646032) + (R2P15 x 0,17342717) + (R4P3 x –0,08364211) + (R4P6 x –0,10359715),
                                 
                              pri čemer je:
                        
                                    Y
                                 
                                 
                                    =
                                 
                                 
                                    ocenjeni delež pustega mesa v trupu;
                                 
                              
                                    R2P1
                                 
                                 
                                    =
                                 
                                 
                                    povprečna debelina kože (v mm);
                                 
                              
                                    R2P4
                                 
                                 
                                    =
                                 
                                 
                                    debelina hrbtne slanine brez kože (v mm), merjena v vzdolžni smeri na mestu minimalne debeline slanine na ledjih, najbližje spodnjemu delu niza (MFT2), 70 mm od središča hrbtenice;
                                 
                              
                                    R2P5
                                 
                                 
                                    =
                                 
                                 
                                    debelina kože (v mm), merjena v vzdolžni smeri na mestu MFT2, 70 mm od središča hrbtenice;
                                 
                              
                                    R2P8
                                 
                                 
                                    =
                                 
                                 
                                    debelina hrbtne slanine brez kože (v mm), merjena na mestu MFT2;
                                 
                              
                                    R2P9
                                 
                                 
                                    =
                                 
                                 
                                    debelina kože (v mm), merjena na mestu MFT2;
                                 
                              
                                    R2P10
                                 
                                 
                                    =
                                 
                                 
                                    minimalna debelina slanine brez kože (v mm) na mestu minimalne debeline slanine v celotnem trupu (MFT1);
                                 
                              
                                    R2P15
                                 
                                 
                                    =
                                 
                                 
                                    povprečna debelina slanine s kožo (v mm) dveh ledvenih mišic, merjena v vzdolžni smeri na mestu MFT1, 70 mm od središča hrbtenice;
                                 
                              
                                    R4P3
                                 
                                 
                                    =
                                 
                                 
                                    debelina sloja slanine 1 (v mm), merjena v vzdolžni smeri na mestu MFT2, 70 mm od središča hrbtenice;
                                 
                              
                                    R4P6
                                 
                                 
                                    =
                                 
                                 
                                    debelina sloja slanine 1 (v mm) na mestu MFT2.
                                 
                              
                  
                     
                        4.
                     
                     
                        Ta enačba velja za trupe, ki tehtajo med 50 in 120 kilogrami.
                     
                  DEL II
            
               Fully automatic ultrasonic equipment (AutoFOM IV)
            
            
                     
                        1.
                     
                     
                        Pravila iz tega dela se uporabljajo, kadar se razvrščanje prašičjih trupov opravi z napravo, imenovano „Fully automatic ultrasonic equipment (AutoFOM IV)“.
                     
                  
                     
                        2.
                     
                     
                        Naprava je opremljena s petindvajsetimi širokopasovnimi ultrazvočnimi pretvorniki (Frontmatec), med katerimi je obratovalna razdalja 16,5 mm. Podatki, dobljeni z ultrazvokom, vsebujejo meritve debeline hrbtne slanine, debeline mišic in pripadajočih parametrov. Rezultati meritev se s pomočjo naprave preračunajo v ocenjeni delež pustega mesa.
                     
                  
                     
                        3.
                     
                     
                        Vsebnost pustega mesa trupa se izračuna po naslednjih enačbah:
                        
                                    (a)
                                 
                                 
                                    za samice in kastrirane prašiče:
                                    Y = 69,84677591 + (R2P1 x –0,26533522) + (R2P4 x 0,02198992) + (R2P5 x –0,21983787) + (R2P8 x –0,33652390) + (R2P9 x –0,24649355) + (R2P10 x –0,58982872) + (R2P15 x –0,05016562) + (R4P3 x 0,10929868) + (R4P6 x –0,03863696);
                                 
                              
                                    (b)
                                 
                                 
                                    za cele samce prašičev:
                                    Y = 74,44553377 + (R2P1 x –0,38670790) + (R2P4 x –0,30489132) + (R2P5 x –0,59474907) + (R2P8 x –0,08150558) + (R2P9 x –0,60928997) + (R2P10 x –0,33877660) + (R2P15 x -0,44580592) + (R4P3 x 0,18532086) + (R4P6 x 0,12614701),
                                 
                              pri čemer je:
                        
                                    Y
                                 
                                 
                                    =
                                 
                                 
                                    ocenjeni delež pustega mesa v trupu;
                                 
                              
                                    R2P1
                                 
                                 
                                    =
                                 
                                 
                                    povprečna debelina kože (v mm);
                                 
                              
                                    R2P4
                                 
                                 
                                    =
                                 
                                 
                                    debelina hrbtne slanine brez kože (v mm), merjena v vzdolžni smeri na mestu MFT2, 70 mm od središča hrbtenice;
                                 
                              
                                    R2P5
                                 
                                 
                                    =
                                 
                                 
                                    debelina kože (v mm), merjena v vzdolžni smeri na mestu MFT2, 70 mm od središča hrbtenice;
                                 
                              
                                    R2P8
                                 
                                 
                                    =
                                 
                                 
                                    debelina hrbtne slanine brez kože (v mm), merjena na mestu MFT2;
                                 
                              
                                    R2P9
                                 
                                 
                                    =
                                 
                                 
                                    debelina kože (v mm), merjena na mestu MFT2;
                                 
                              
                                    R2P10
                                 
                                 
                                    =
                                 
                                 
                                    minimalna debelina slanine brez kože (v mm) na mestu MFT1;
                                 
                              
                                    R2P15
                                 
                                 
                                    =
                                 
                                 
                                    povprečna debelina slanine s kožo (v mm) dveh ledvenih mišic, merjena v vzdolžni smeri na mestu MFT1, 70 mm od središča hrbtenice;
                                 
                              
                                    R4P3
                                 
                                 
                                    =
                                 
                                 
                                    debelina sloja slanine 1 (v mm), merjena v vzdolžni smeri na mestu MFT2, 70 mm od središča hrbtenice;
                                 
                              
                                    R4P6
                                 
                                 
                                    =
                                 
                                 
                                    debelina sloja slanine 1 (v mm) na mestu MFT2.
                                 
                              
                  
                     
                        4.
                     
                     
                        Ta enačba velja za trupe, ki tehtajo med 50 in 120 kilogrami.
                     
                  DEL III
            
               Fat-O-Meater/Manuel Klassificering (FOM/MK)
            
            
                     
                        1.
                     
                     
                        Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano „Fat-O-Meater/Manuel Klassificering (FOM/MK)“.
                     
                  
                     
                        2.
                     
                     
                        Naprava je vrsta ročne sonde in je opremljena s sondo premera 6 mm, ki vsebuje fotodetektor ter ima obratovalno razdaljo med 1 in 94 mm.
                     
                  
                     
                        3.
                     
                     
                        Delež mesnatosti trupa se izračuna na podlagi naslednje enačbe:
                        Y = 69,3882 + (S1 x –0,5673) + (S2 x –0,3282) + (S3 x 0,0397),
                        pri čemer je:
                        
                                    Y
                                 
                                 
                                    =
                                 
                                 
                                    ocenjeni odstotek mesnatosti trupa;
                                 
                              
                                    S1
                                    
                                 
                                 
                                    =
                                 
                                 
                                    debelina hrbtne slanine (vključno s kožo) v milimetrih, merjena 8 cm od vzdolžne osi trupa med tretjim in četrtim ledvenim vretencem od zadaj;
                                 
                              
                                    S2
                                    
                                 
                                 
                                    =
                                 
                                 
                                    debelina hrbtne slanine (vključno s kožo) v milimetrih, merjena 6 cm od vzdolžne osi trupa med tretjim in četrtim rebrom od zadaj;
                                 
                              
                                    S3
                                    
                                 
                                 
                                    =
                                 
                                 
                                    debelina mišice v milimetrih, merjena istočasno in na istem mestu kot S2.
                                 
                              
                  
                     
                        4.
                     
                     
                        Ta enačba velja za trupe, ki tehtajo med 50 in 120 kg.
                     
                  DEL IV
            
               Fat-O-Meater II (FOM II)
            
            
                     
                        1.
                     
                     
                        Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano „Fat-o-Meater II (FOM II)“.
                     
                  
                     
                        2.
                     
                     
                        Naprava je vrsta opreme, imenovane „Fat-O-Meater“, in je opremljena s sondo premera 6 mm, ki vsebuje fotodetektor (Siemens SFH 960 – BP 103 ali podoben) in ima obratovalno globino do 125 mm. Vsa pravno pomembna evidenca in analize podatkov so vsebovane v pištoli FOM II.
                     
                  
                     
                        3.
                     
                     
                        Delež mesnatosti trupa se izračuna na podlagi naslednje enačbe:
                        Y = 69,2265+ (S1 x –0,5564) + (S2 x –0,3550) + (S3 x 0,0408),
                        pri čemer je:
                        
                                    Y
                                 
                                 
                                    =
                                 
                                 
                                    ocenjeni odstotek mesnatosti trupa;
                                 
                              
                                    S1
                                    
                                 
                                 
                                    =
                                 
                                 
                                    debelina hrbtne slanine (vključno s kožo) v milimetrih, merjena 8 cm od vzdolžne osi trupa med tretjim in četrtim ledvenim vretencem od zadaj;
                                 
                              
                                    S2
                                    
                                 
                                 
                                    =
                                 
                                 
                                    debelina hrbtne slanine (vključno s kožo) v milimetrih, merjena pravokotno na hrbet trupa 6 cm od razpolovnice med tretjim in četrtim rebrom od zadaj;
                                 
                              
                                    S3
                                    
                                 
                                 
                                    =
                                 
                                 
                                    debelina najdaljše hrbtne mišice v milimetrih, merjena istočasno in na istem mestu kot S2.
                                 
                              
                  
                     
                        4.
                     
                     
                        Ta enačba velja za trupe, ki tehtajo med 50 in 120 kg.
                     
                  DEL V
            
               Ročna metoda (ZP)
            
            
                     
                        1.
                     
                     
                        Pravila iz tega dela se uporabljajo, kadar se razvrščanje prašičjih trupov opravi z „ročno metodo (ZP)“, pri kateri se meri z ravnilom.
                     
                  
                     
                        2.
                     
                     
                        Pri tej metodi se lahko uporabi ravnilo, pri čemer je ocenjevanje določeno z ustrezno enačbo. Metoda temelji na ročnem merjenju debeline slanine in mišice na vzdolžni osi razkosanega trupa.
                     
                  
                     
                        3.
                     
                     
                        Delež mesnatosti trupa se izračuna na podlagi naslednje enačbe:
                        Y = 60,3129 + (G x –0,4788) + (M x 0,0671),
                        pri čemer je:
                        
                                    Y
                                 
                                 
                                    =
                                 
                                 
                                    ocenjeni odstotek mesnatosti trupa;
                                 
                              
                                    G
                                 
                                 
                                    =
                                 
                                 
                                    debelina slanine, opredeljena kot kratka meritev slanine in debeline kože nad mišico gluteus medius;
                                 
                              
                                    M
                                 
                                 
                                    =
                                 
                                 
                                    debelina mišice, opredeljena kot najmanjša razdalja od hrbteničnega kanala do kranialnega konca mišice gluteus medius.
                                 
                              
                  
                     
                        4.
                     
                     
                        Ta enačba velja za trupe, ki tehtajo med 50 in 120 kg.